**Tildeling av rekrutteringsstillinger til eksternfinansierte prosjekter**

***Informasjon til instituttene om hvordan fakultetet støtter eksternfinansierte prosjekter med rekrutteringsstillinger.***

Hensikten med dette dokumentet er å synliggjøre hva ansatte ved MED kan forvente i form av rekrutteringsstillinger i forbindelse med søknader til eksterne finansieringskilder. Det er viktig at stillingene synliggjøres som egenandeler i budsjettet som følger søknaden.

***Generelt gjelder følgende***:

1. Rekrutteringsstillinger er et samlebegrep for ph.d.- og postdoc-stillinger finansiert av fakultetet. Når type stipend ikke er spesifisert kan koordinator av søknad selv bestemme om hun/han ønsker ph.d. eller postdoc.
2. Personene som innehar ph.d.-stilling skal tas opp i fakultetets ph.d. program.
3. Retningslinjene under gjelder bare når tildelte eksterne midler regnskapsføres på et institutt på MED. Prosjekt med stor gjennomstrømming av midler behandles individuelt.
4. Retningslinjene under gjelder ikke ved rene utstyrsbevilgninger.
5. Med 1 stilling menes en stilling i en periode (4 år for ph.d.-stilling (25% pliktarbeid), 3 år (+1 år ved utenlandsopphold) for postdoc-stilling). *Merk:* I budsjettet skal fakultetets egeninnsats synliggjøres som 4 år for ph.d.-stillinger og 3 år for postdocstillinger (4 år hvis utenlandsopphold er innvilget).
6. Rekrutteringsstillingene skal normalt være tilsatt senest to år etter prosjektstart. Hvis ikke trekkes de tilbake.
7. Alle stillinger skal lyses ut gjennom vanlige kanaler (og eventuelt andre kanaler etter prosjektleders ønske).
8. Informasjonen som gitt under skal leses som retningslinjer. Ved store søknader (over 30 millioner tildelte NOK regnskapsført ved MED) skal fakultetets egenandeler og totalbudsjett alltid diskuteres med fakultetsledelsen minst 2 uker før søknadsfrist i et avtalt møte (med medlem av dekanatet sammen med fakultetets økonomer) .

**Tildeling til innvilgede prosjekt fra EU, NFR, Kreftforeningen og tilsvarende**

Tildeling på 6-15 mill NOK: 1 ph.d.-stilling

Tildeling på 15-25 mill NOK: 2 ph.d.-stillinger

Tildeling på 25-40 mill NOK: 2 ph.d.-stillinger og 1 rekrutteringsstilling

**Særlige ordninger**

ERC Starting grant: 2 ph.d.-stillinger

ERC Consolidator og advanced grant: 2 ph.d.-stillinger, 1 rekrutteringsstilling

Koordinator av EU prosjekt: 3 ph.d. stillinger. (Forutsetter at minst 16 mill NOK av tildelte midler regnskapsføres ved MED).

SFF: 3 ph.d.-stillinger, 2 rekrutteringsstillinger pr. 5 års-periode.

SFI: 1 ph.d.-stilling, 1 rekrutteringsstilling pr. 5 års-periode

**Bergen Forskningsstiftelse/Stiftelsen KG Jebsen**

Med BFS starting grant følger tildeling som spesifisert under «*Tildeling til innvilgede prosjekt fra EU, NFR, Kreftforeningen og tilsvarende».* Andre Søknader til stiftelsene behandles individuelt. Fakultetets egenandeler og totalbudsjett skal alltid diskuteres med fakultetsledelsen minst 2 uker før søknadsfrist i et avtalt møte (med medlem av dekanatet sammen med fakultetets økonomer).

Søknader til stiftelsene behandles individuelt. Fakultetets egenandeler og totalbudsjett skal alltid diskuteres med fakultetsledelsen minst 2 uker før søknadsfrist i et avtalt møte (med medlem av dekanatet sammen med fakultetets økonomer).

**Samarbeidsorganet/Helse Vest**

Tildelinger fra Samarbeidsorganet utløser ikke støtte fra fakultetet i form av rekrutteringsstillinger siden de ikke regnskapføres ved MED.

**Tildeling til søknadsprosesser**

Fakultetet vil gå i dialog med personer som koordinerer store søknader, og unntaksvis gi støtte i form av en rekrutteringsstilling selv om søknaden ikke blir innvilget. En slik tildeling kan også skje i forkant av at søknaden sendes inn. En samlet vurdering av søknadsprosessen og/eller resultatet (f.eks. oppnådd karakter) vil ligge til grunn for eventuell innvilgning av stilling. Hvis søknaden blir innvilget av den eksterne finansieringskilden vil denne stillingen inkluderes i det totale antallet stillinger som tildeles prosjektet.

**Tak på antall rekrutteringsstillinger som kan tildeles samme person**

En person kan ikke være veileder (hoved- eller biveileder) for mer enn fire personer i rekrutteringsstillinger fra fakultetet samtidig (gjelder PhD og post-doc stillinger samlet). Dette betyr at kandidater som søker med veileder som allerede veileder fire personer i denne kategorien ikke vil få sin søknad behandlet. Samtidig innføres strammere retningslinjer for bytte av hovedveileder. Det skal foreligge særlige grunner for bytte av hovedveileder underveis.

Bergen, 05.02.19

Marit Bakke, prodekan for forskning